Goa Jatijajar

Goa Jatijajar kuwe Goa Alam artine dibentuk sekang perobahan-perobahan geologis batu kapur sing butuh wektu atusan ngantek ewunan taun. Lokasi Goa Jatijajar kuwe nang Desa Jatijajar, Kecamatan Ayah, Kabupaten Kebumen, Jawa Tengah.

Penemu 
Penemu goa kiye jenenge Jayamenawi taun 1802, dheweke petani sing nduwe lemah garapan pas nang nduwur goa kae. Kedadeane kaya kiye: pas dheweke agi mbabat suket, ndilalah ijig-ijig kejeblos ming lobang sing lumayan jero, jebule lobang kuwe kaya lobang angin (ventilasi) sing enggone pas nang langit-langit goa. Diameter lobang kuwe ± 4 meter, jerone ± 24 meter.

Sendang & Mitos 
Nang goa Jatijajar ana 7 sendang, ning sing gampang diparani mung 4 yakuwe:
 Sendang Puser Bumi – Mitos Sendang Puser Bumi & Sendang Jombor
 Sendang Jombor
 Sendang Mawar – Mitos Sendang Mawar
 Sendang Kantil – Mitos Sendang Kantil

Juru Kunci 
Jaman gemiyen goa kiye ana juru kuncine sing njaga. Silsilah juru kunci goa Jatijajar yakuwe:
 Juru Kunci I - Jayamenawi
 Juru Kunci II - Bangsatirta
 Juru Kunci III - Manreja
 Juru Kunci IV - Jayawikrama
 Juru Kunci V - Sandikrama

Deorama Lutung Kasarung 
Deorama nang goa Jatijajar kuwe ana 8, patunge ana 32 iji, kabeh kuwe ngisahna legenda Raden Kamandaka sing miturut legenda jere, dheweke ganu tau mertapa nang goa kiye.
Jeneng asli Raden Kamandaka jane Banyak Cokro utawa Banyak Cakra, dheweke putra mahkota sekang Kerajaan Pajajaran.

Kabupaten Kebumen
Panganan lan Plesiran Kebumen
Kecamatan Ayah
Goa